Stridsvognbarrikade av utbrente sporvogner i et krigsherjet Berlin mars 1945. Selv om tyskerne ofret svært mye under Slaget om Berlin, fulgte de ikke Hitlers «Neroforordning» av 19. mars 1945 om å ødelegge egen infrastruktur i et eventuelt tilbaketog. Foto: Deutsches Bundesarchiv 
**Neroforordningen** (på tysk *Nerobefehl*, «Nero-befalingen», offisielt *Der Befehl betreffend Zerstörungsmaßnahmen im Reichsgebiet*) er tilnavnet til Hitlers forordning av 19. mars 1945 til tyske Wehrmacht om at soldatene, hvis de måtte trekke seg tilbake, skulle ødelegge den tyske infrastrukturen. Dette var helt mot slutten av annen verdenskrig. Fienden skulle få slite med følgene av «den brente jords taktikk». Ordren gikk blant annet til rustningsminister Albert Speer, men han gjorde ingenting for å iverksette den.

Bakgrunn
--------

Innen 1945 var den tyske situasjonen desperat. De fleste av de tidligere erobrede områdene hadde nå blitt befridd eller gjenerobret, Ardenneroffensiven var mislykket, og allierte hærer marsjerte mot Tyskland fra både øst og vest. Hitler var uansett ikke villig til å stanse kampen, og godta ubetinget kapitulasjon.

Amerikanske soldater observerer den franske trikoloren vaiende fra Eiffeltårnet.

Uttrykket *Neroforordningen*
----------------------------

Uttrykket *Neroforordningen* er knyttet til den utbredte forestillingen om at det var keiser Nero selv som gav ordre til ildspåsettelsen som førte til den store bybrannen i Roma i 64 e.Kr. Historikerne er i dag ikke sikre på at brannen var påsatt, eller påsatt etter keiserens vilje.

Selve ordren
------------

Ordren ble sendt ut som *Geheime Kommandosache* (hemmelig kommandosak) av *Oberkommando der Wehrmacht* (OKW - Wehrmachts overkommando) og dokumentert som telegram til Speer. Der heter det blant annet:

*«Es ist ein Irrtum zu glauben, nicht zerstörte oder nur kurzfristig gelähmte Verkehrs-, Nachrichten-, Industrie- und Versorgungsanlagen bei der Rückgewinnung verlorener Gebiete für eigene Zwecke wieder in Betrieb nehmen zu können. Der Feind wird bei seinem Rückzug uns nur eine verbrannte Erde zurücklassen und jede Rücksichtnahme auf die Bevölkerung fallen lassen. Ich befehle daher: 1. Alle militärischen Verkehrs-, Nachrichten-, Industrie- und Versorgungsanlagen sowie Sachwerte innerhalb des Reichsgebietes, die sich der Feind zur Fortsetzung seines Kampfes irgendwie sofort oder in absehbarer Zeit nutzbar machen kann, sind zu zerstören.»*
**Oversettelse:** *«Det er feilaktig å tro at ikke ødelagte eller bare forbigående lammede kommunikasjons-, nyhets-, industri- eller forsyningsanlegg vil kunne taes i bruk igjen for egne formål etter gjenerobring av tapte områder. Fienden vil etter sitt tilbaketog bare etterlate seg brent jord og la enhver hensyntagen til befolkningen fare. Jeg befaler derfor: 1. Alle militære kommunikasjons-, nyhets-, industri- eller forsyningsanlegg så vel som annet av verdi innen Rikets område som fienden på noe som helst vis straks eller i overskuelig fremtid dra nytte av for fortsellelsen av sin kamp, skal ødelegges.»*

Parallell til Paris
-------------------

Dette var ikke eneste gang Hitler hadde beordret større ødeleggelser før fienden kunne innta et sted, men opplevde at ordren ikke ble effektuert. Kort før den allierte frigjøring av Paris i august 1944 hadde Hitler beordret eksplosiver utplassert ved viktige landemerker, som muligens ved Eiffeltårnet, og ved infrastruktur for transport. Hvis de allierte kom nær byen skulle militærguvernør Dietrich von Choltitz la bombene sprenge. Men von Choltitz fulgte ikke ordre og overgav byen til de allierte uskadet.

Referanser
----------

1. 1 2  «March 19, 1945: Blow It All Up». *Wired*. 19. mars 2007.
2. ↑  IMT: *Der Nürnberger Prozess gegen die Hauptkriegsverbrecher …*, fotomech. Nachdruck München 1989, Bd. 41 (= Dok-Bd. 17), s. 430 (Dok. Speer-25).
3. ↑  «*... Brennt Paris?*». Amazon.de. Besøkt 25. august 2008.

Eksterne lenker
---------------

* Ralf Blank: *19. März 1945 – der „Nero-Befehl."* Auf dem Internet-Portal *Westfälische Geschichte* des LWL-Instituts für westfälische Regionalgeschichte und der Stiftung Westfalen-Initiative.
* *Der Nerobefehl im Wortlaut*

| * v
* d
* r
Andre verdenskrig |
| --- |
| 
* Tidslinjer
* Atlas

 |
| Innledning | 
* Første verdenskrig
* Nasjonalsosialisme
* Adolf Hitler
* Machtergreifung
* Riksdagsbrannen
* «Jødespørsmålet»
* Tysklands opprustning
* Andre kinesisk-japanske krig
* Anschluss
* Sudetenkrisen
* Münchenavtalen

 |
| 1939 | 
* Operasjon Himmler
* Invasjonen av Polen
* Vinterkrigen
* Phony War
* Slaget om Atlanterhavet

 |
| 1940 | 
* Angrepet på Norge
* Angrepet på Danmark
* Slaget ved Lofoten
* Slaget om Narvik
* Slaget om Frankrike
* Felttoget i Nord-Afrika
* Slaget om Dunkerque
* Slaget om Storbritannia

 |
| 1941 | 
* Operasjon Barbarossa
* Operasjon Sølvrev
* Murmanskfronten
* Den finske fortsettelseskrigen
* Beleiringen av Leningrad
* Moskva
* Angrepet på Pearl Harbor
* Malaya

 |
| 1942 | 
* Wannsee-konferansen
* Slaget om Singapore
* Slaget ved Midway
* Slaget om Guadalcanal
* Slaget om Stalingrad
* Operasjon Torch

 |
| 1943 | 
* Slaget ved Kasserinepasset
* Slaget ved Kursk
* Invasjonen av Sicilia
* Slaget ved Dnepr
* Slaget om Italia
* Operasjon Sizilien

 |
| 1944 | 
* Operasjon Overlord
* Operasjon Bagration
* Warszawaoppstanden
* Operasjon Market Garden
* Operation Nordlicht
* Lapplandskrigen
* Ardenneroffensiven
* Slaget om Budapest

 |
| 1945 | 
* Wisła-Oder-offensiven
* Iwo Jima
* Operasjon Frühlingserwachen
* Neroforordningen
* Okinawa
* Bautzen
* Berlin
* Praha-offensiven
* Atombombing av Japan
* Operasjon Auguststorm

 |
| Etterspill | 
* Alliert okkupasjon (Østerrike)
* Nürnbergprosessen
* Landssvikoppgjøret
* Holocaust
* Fordrivelsene
* Dødsfall under andre verdenskrig
* Den kalde krigen

 |
| 
* **Kategori**
* **Portal**
* **Underprosjekt**

 |

Portal: Andre verdenskrig